Swelh lebē ein gv̊t ende hat
Swelh lebē ein gv̊t ende hat·
dc mv̊t vō ſchuldē heiſſen gůt·
wie krank ſin mittel ſi geweſen·
wie ſwach ſin vrhab ſi·
ſwa mittel gůt voꝛ ende ſtat·
mit im voꝛ arger tat behůt·
ich hoͤꝛe die wiſen meiſt̾ leſen·
da ſte dc beſſer bi·
ſwa mā mv̊s arges ende ſpehen·
gv̊t vrhab vn̄ gv̊t mittel des engildet·
ſwc gv̊tes bi den iſt beſchehē·
mit argē ende man ſi beide ſchildet·
mag gv̊t vrhab gv̊t mittel han·
iſt nach den zwein ein ende gv̊t vn̄ veſte·
dc ſol wol vmbeſchulten ſtan·
es iſt hie gv̊t vn̄ heiſſet doꝛt das beſte·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse